Friesort

**Friesort** (*[[däänsche Spraak|dä]]* Frederiksort) is en Stadtdeel vun Kiel. He grenzt in’n Oosten un Süden an de Kieler Föörd un in’n Noorden un Westen an den Stadtdeel Pries, mit den Friesort bannig tohoop wussen is.  Sülvst de Kielerschen un Kielers verdeit sik dorbi, wat dat nu to Friesort oder to Pries tohöört. So liggt de dormaalig *Realschool Pries* op Friesorter Rebeet. De School is vundaag Deel vun de *Lernwerft* (*nd.* Lehrwarft), en Club-Of-Rome-School. Düsse Artikel faat also de Informataschonen ut dat hele Rebeet südlich vun de Föördstraat, ok vun den Deel, de egentlich to Pries höört, tohoop. Formaal höört de Kieler Haven buten Stickenhörn (snack: „Schtieknhöan“ [ʃtiːkŋ̩ˈhœɐ̯n]) bet to de Slüüs vun’n Noord-Oostsee-Kanal to Friesort, un so hett de Stadtdeel ok en Grenz mit Kiel-Holtenau.

## Historie
In Kiel-Friesort geev dat den British-Kiel-Yacht-Club bet 2016. De Vereen weer na den Tweten Weltkrieg grünnt. He ligg in dat Rebeet vun den Plüschohaven vun vundaag blangen den Haven Stickenhörn un de Stekendamsau. De Au weer ehrtiets de Grenz na Süden to den Stadtdeel Holtenau. Vundaag löppt de Grenz op de Bahnstreek blangenbi.
### Wuddeln vun’n Naam
De Naam vun’n Stadtdeel sett sik tosamen ut *Frederik*, na den däänschen un norwegschen König Frederik III., un *Ort*. Dat kaamt vun dat middelnedderdüütsche Woort *ōrt* un heet Platz, Spitz, mehrst buten Prick oder ok Oort. Dat Oort schaapt de Friesorter Engde. Bit 1590 heet dat Siedeln Prießort. De König vun Däänmark un Norwegen Chrischan IV., Frederik sien Vadder, nehm de Borg 1632 in un nööm de Stell na sik sülvst: „Chrischanspris“.. *Pris* hangt tosamen mit priesen un loven.. Siet 1925 heet en Hööftstraat in’n Stadtdeel „Christianspries“.

## Geographie

Friesort is präägt dör sien Neegde to de See. In’n Stadtdeel gifft dat de smallste Stell vun de Kieler Föörd, de Friesorter Engde, de dat Water in Buten- un Binnenföörd delen deit. Stüerlüüd schalt sik dor ut dat Fohrwater ruthalen un blots in’n rechten Winkel krüzen. An düsse Engde staht de 31,7 Meter hoge Lüchttorn Friesort. 2002 hett de Stadtdeel dat ole Füer as Attrakschoon in de Inkoopstraat haalt.

Dat Lüchttorneiland befindt sik an de süüd-ööstlich Stell vun den Falckensteener Stand. Dat Nahverpuustrebeet is in’n Sommer en beleevt Teel nich bloots för Kielerschen un Kielers, man ok för Lüüd ut nahe Dörper un de, de dor Urlaub maken. De Strand reckt sik över meist twee Kilometers. In’n Sommer  bedt de Slepp- un Fährsellschap Kiel (SFK) en Verbinnen an. So as de Stadt dat will, schall de Föördradweg vun’n Flughaven dör ’t Industrierebeet lopen un so den Strand beter ansloten. Buten den Strand schall dat ole Kasteel Chrischanspries opweert un för’n Tourismus schier maakt warrn.

### Industrie
De Stadeel wiest veel Ünnernehmen un Industrien. De dree Warften Lindenau, Brüder Friedrich un Rathje all blangen eenander un de Firmen Caterpillar un Vossloh sünd över de Bahnweg Niewittenbek-Voßbrook ansloten.

## Bekannte Oorten
* Falckensteener Strand mit Lüchttorn Friesort
* Lernwerft, School vun’n Club Of Rome
* verfallen Kasteel Chrischanspries
* Warften Lindenau, Brüder Friedrich un Rathje
* Hoochseilgoorn
* däänschen Kinnergoorn

## Weblenken
*Friesort – Biller, Videos, Höördateien
*Friesort in’t Stadtwiki vun Kiel
*inoffizielle Websiet vun’n Stadtdeel

## Nawiesen